*Forsking/Forskarutdanning*

**AVTALE VED OPPTAK TIL PH.D.-UTDANNING VED ARKITEKTUR- OG DESIGNHØGSKOLEN I OSLO (AHO)**

**INNLEIING**

Opptaksavtalen er utarbeidd på grunnlag av *Veiledende retningslinjer for graden philosopiae doctor (ph.d.)* tilrådd av Universitets- og høgskolerådet (UHR) 29.04.11 (revidert 29.01.15) og erstattar tilsvarande avtale frå 2004. Føremålet med avtalen er å supplere AHO sitt vedtak om opptak til ph.d.-utdanninga. Målet er at forpliktande avtalar mellom partane skal medverke til å sikre at kandidatar som vert tekne opp til ph.d.-utdanning har arbeidsvilkår som gjer det mogleg å gjennomføre innan avtalt tid.

Avtaleverket er utforma i samsvar med dei lovene og forskriftene som omfattar ph.d.-utdanninga, sjå lov om universitet og høgskolar (Universitets- og høgskolelova) av 2005 med forskrifter, særleg forskrift om tilsetjingsvilkår for stillingar som postdoktor, stipendiat, vitskapleg assistent og spesialistkandidat, fastsett av Kunnskapsdepartementet 31.01.06, og dessutan dei utfyllande føresegnene som gjeld til kvar tid. Vidare byggjer avtalen på anna lov- og regelverk, som tenestemannslova med forskrifter, forvaltningslova, åndsverkslova og patentlova, og i tillegg nasjonalt kvalifikasjonsrammeverk for livslang læring (NKR) og UHRs rettleiande retningslinjer for ph.d.-graden og for kreditering av vitskaplege publikasjonar til institusjonar.

Avtalen tek sikte på å omtale og regulere dei viktigaste sidene ved ph.d.-utdanninga. Avtalen består av tre delar:

**Del A, Generell del**, skal fyllast ut for alle kandidatar som er tekne opp til ei ph.d.-utdanning. Avtalepartar i del A er ph.d.-kandidat, ansvarleg ved AHO og institutt.

**Del B, Avtale om fagleg rettleiing i ph.d.-utdanninga**, skal fyllast ut for alle kandidatar som er tekne opp. Avtalepartar i del B er ph.d.-kandidat, rettleiar(ar) og institutt. Del B i avtalen vert inngått for alle rettleiartilhøva.

**Del C, Avtale mellom ekstern part og AHO om gjennomføring av ph.d.- utdanning**, vert fylt ut for dei kandidatane som har ekstern finansiering og/eller arbeidsplass.

For nærings-ph.d. skal det i tillegg opprettast ein særskilt samarbeidsavtale, jf. retningslinjer frå Noregs forskingsråd.Dersom ein kandidat er knytt til to eller fleire institusjonar, skal det opprettast avtale for kvar av dei eksternepartane.

**AVTALE VED OPPTAK TIL PH.D.-UTDANNING VED ARKITEKTUR- OG DESIGNHØGSKOLEN I OSLO (AHO)**

Avtalen består av delane A, B og C.

Del A skal signerast av ph.d-kandidat, instituttleiar og ansvarleg ved AHO

**DEL A: GENERELL DEL**

**§ 1 FØREMÅL**

Avtalen gjeld kandidatar som gjennom enkeltvedtak er tekne opp til ei ph.d.-utdanning. Avtalen har som føremål å sikre gjennomføring av ph.d.-utdanninga og regulere partane sine rettar og plikter innanfor ramma av lover, forskrifter og opptaksvedtaket.

**§ 2 OPPTAKSVEDTAKET**

Avtalen er inngått mellom ph.d.-kandidaten, heretter ”kandidaten”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(namn på kandidaten)

og Arkitektur- og designhøgskolen i Oslo, heretter kalla «AHO» ved

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Institutt)

Kandidaten vart teken opp til ph.d.-programmet ved AHO \_\_\_\_\_\_\_\_\_ (dato)

**§ 3 AVTALEPERIODE**

Avtalen gjeld f.o.m. (finansieringsstart) \_\_\_\_\_\_\_\_\_\_\_\_\_\_\_\_\_\_\_\_

t.o.m. (finansieringsslutt) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Avtaleperioden vert automatisk forlenga ved permisjonar som har heimel i lov, i hovudtariffavtalen eller i hovudavtalen for statstilsette. Avtalen kan i særlege tilfelle avsluttast før avtalt tid, jf. § 12.

**§ 4 OPPLÆRINGSDELEN OG AVHANDLINGA**

Kandidaten skal i avtaleperioden gjennomføre ein opplæringsdel og eit forskingsarbeid/prosjekt. Ph.d.- utdanninga skal leie fram til ei avhandling med følgjande arbeidstittel:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Grunnlaget for ph.d.-utdanninga går fram av opptaksvedtaket, dei krava som er gjevne i eller med tilvising til AHOs ph.d.-forskrift, godkjend prosjektbeskriving og plan for opplæringsdelen. Det er høve til å gjere endringar eller suppleringar i kandidatens prosjektbeskriving eller plan for opplæringsdelen, dersom det ikkje er tale om så store endringar at avtalen her ikkje lenger gir eit reelt bilete av partstilhøvet, finansieringa, innhaldet og framdrifta i forskingsprosjektet, eller andre vesentlige tilhøve. I så fall kan AHO krevje at avtalen vert oppheva eller erstatta av ein ny avtale. Andre, mindre vesentlege endringar kan gjerast utan å endre avtalen her. Slike endringar skal dokumenterast skriftleg og skal oppbevarast på ein slik måte at tilknytinga til avtalen her er klar og eintydig.

Endringar som nemnde i førre avsnitt, skal leggjast fram for leiaren for ph.d.-programmet ved AHO til skriftleg godkjenning.

**§ 5 RETTLEIING**

Kandidaten har rett og plikt til rettleiing i avtaleperioden. Det skal inngåast ein eigen rettleiingsavtale mellom kandidaten, rettleiarane og instituttet. Rettleiingsavtalen følgjer avtalen her som del B. Eventuelle endringar i rettleiingsavtalen skal gjerast slik det er beskrive i del B.

**§ 6 FINANSIERING OG TILSETJING**

Ph.d.-utdanninga skal gjennomførast med finansiering og tilsetjingstilhøve som oppgitt her:

**Tilsetjing og arbeidsplass:**

I avtaleperioden skal kandidaten vere tilsett ved:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Institutt eller ekstern part):

I avtaleperioden skal kandidaten ha arbeidsplass ved:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Institutt eller ekstern part):

**Finansiering**:

Kandidaten er finansiert av

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(AHO/NFR/Anna finansieringskjelde):

for perioden oppgitt i § 3 ovanfor *eller* i følgjande periode:

F.o.m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ t.o.m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eventuelle vilkår for finansieringa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Dersom vilkåra går fram i avtalens del C eller i eit separat dokument, skal det visast til dette. Legg om nødvendig ved det aktuelle dokumentet.)

**Vilkår knytt til tilsetjing med pliktarbeid**:

Pliktarbeidet skal utførast ved: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (arbeidsplass)

Pliktarbeidet utgjer i prosent av arbeidstid: \_\_\_\_\_\_\_\_\_\_\_\_\_ %

Andre vilkår knytt til tilsetjinga (f.eks. residensplikt):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ved tilsetjing i stilling som stipendiat der AHO er arbeidsgjevar, skal det inngåast ein eigen avtale som regulerer arbeidstilhøvet. Elles gjeld forskrift om tilsetjingsvilkår for stillingar som postdoktor, stipendiat, vitskapleg assistent og spesialistkandidat, fastsett av Kunnskapsdepartementet 31.01.06, og dessutan dei ålmenne reglane i tenestemannslova med tilhøyrande forskrifter.

**§ 7 AVTALE MELLOM AHO OG EKSTERN INSTITUSJON ELLER VERKSEMD**

Når ein ekstern institusjon eller verksemd gjev tilskot til ph.d.-utdanninga ved tilsetjing, finansiering eller ved å stille arbeidsplass til rådvelde, skal del C i avtalen fyllast ut.

**§ 8 INFRASTRUKTUR**

Kandidaten skal ha naudsynt infrastruktur til disposisjon for gjennomføring av ph.d.-utdanninga. Avgjerda om kva som vert rekna som naudsynt infrastruktur, vert teken av AHO. Dersom kandidaten har ekstern finansiering og/eller arbeidsplass, skal det inngåast ein avtale mellom AHO og den eksterne parten om infrastruktur og andre driftskostnader. Supplerande føresegner går fram av del C.

Avtalar som er nemnde i andre ledd, skal liggje føre på det tidspunktet opptaksvedtaket for den aktuelle kandidaten vert fatta, eller beinveges etterpå.

Andre særlege vilkår: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**§ 9 OPPHAVS-, PATENT- OG ANDRE IMMATERIELLE RETTAR (Intellectual Property Rights; IPR)**

Det som går fram i det følgjande, kan ikkje forståast slik at det er i strid med åndsverklova av 12.05.61, eller forskriftene for lova. Dersom kandidaten er eineforfattar av ph.d.-avhandlinga, har vedkomande åleine opphavsretten til verket. Artiklar eller andre tilskot skrivne av fleire utan at det er mogleg å skilje den enkelte sitt tilskot ut som eige verk, vil vere fellesverk. For slike artiklar har forfattarane i fellesskap opphavsrett.

Dei delane av ph.d.-avhandlinga som kandidaten åleine har opphavsrett til, og dessutan andre verk som er resultat av arbeidet med avhandlinga og som kandidaten åleine har opphavsrett til, kan AHO vederlagsfritt framstille kopiar av til bruk i eiga undervisnings- og forskingsverksemd. Ved slik bruk skal kandidaten informerast i rimeleg tid på førehand. På alle eksemplara som vert framstilt som nemnt her, skal kandidatens namn bli oppgjeve, slik lovverk og god skikk tilseier.

Dersom kandidaten i samband med ph.d.-prosjektet gjer ei patenterbar oppfinning, skal skriftleg melding om oppfinninga leverast til AHO utan ugrunna opphald, i samsvar med lov av 17.04.70, § 5, om retten til oppfinningar som er gjort av arbeidstakarar. Etter same lovs § 4, jf. § 6, 1. og 2. ledd, har AHO rett til å krevje retten til oppfinninga overført til seg. Er oppfinninga komen i stand i samarbeid med rettleiar, skal kandidat og rettleiar saman fastsetje sine respektive lutar i den patenterbare oppfinninga.

Kandidaten har likevel rett til å publisere oppfinninga på dei vilkåra som går fram av § 6, 3. ledd i arbeidstakaroppfinningslova. Publiseringsretten etter førre avsnitt gjeld tilsvarande for rettleiaren, dersom oppfinninga er gjort i fellesskap og kandidatens eller tredjeparts rett ikkje er til hinder for det. Det kan ikkje leggjast restriksjonar på offentleggjering og publisering av ei ph.d.-avhandling, med unntak av ei førehandsavtala utsetjing for at en eventuell ekstern part kan ta stilling til patentering, jf. del C, § 7.

Ved offentleggjering eller publisering av avhandlinga skal normalt AHO krediterast dersom AHO har gitt eit naudsynt og vesentleg tilskot til eller grunnlag for kandidatens medverknad til det offentleggjorde eller publiserte arbeidet. Dersom kandidaten er tilsett ved AHO under utføringa av forskingsarbeidet, vert dette rekna som eit naudsynt og vesentleg tilskot. For kandidatar med tilsetjing og/eller oppnemnd(e) rettleiar(ar) ved fleire institusjonar/verksemder, gjeld føresegnene i del C, § 7, siste ledd. Elles vert det vist til UHRs rettleiande retningslinjer for kreditering av vitskaplege publikasjonar til institusjonar. Avvik frå plikta til kreditering som er nemnt i paragrafen her, kan gjerast i samsvar med nemnde retningslinjer for kreditering.

**§ 10 ETIKK OG ÆRLEGDOM I BRUKEN AV FORSKINGSRESULTAT, FORSKINGSDATA M.V.**

All bruk av resultat, data etc. skal vere i samsvar med lov, gjeldande etiske retningslinjer, inngåtte avtalar, vilkår fastsett av forskingsetiske komitear og andre kompetente organ, og elles god forskingsskikk. For resultat som ikkje, eller ikkje åleine, vert regulert av opphavsrettsreglane, vert det vist til lovgjevinga på det aktuelle området.

**§ 11 INFORMASJONSPLIKT OG OPPFØLGINGSANSVAR**

Kandidaten skal i løpet av utdanninga årleg, eller med slike intervall som er bestemt i AHOs reglar, levere skriftlege rapportar om framdrifta. Rapportane skal leggjast fram til godkjenning for det organet som AHO utpeikar. Rettleiarane skal også legge fram rapport som nemnt i førre ledd. Hovudrettleiaren har ansvaret for at ein samla rapport blir lagt fram. Partane pliktar å gje kvarandre løpande informasjon om alle tilhøve av betydning for gjennomføring av ph.d.-utdanninga. Partane pliktar å aktivt følgje opp tilhøve som kan medføre seinka eller manglande gjennomføring.

**§ 12 AVSLUTNING FØR AVTALT TID**

**Friviljug avslutning før avtalt tid**

Kandidaten og AHO kan avtale at ph.d.-utdanninga skal avsluttast før avtalt tid. Ved slik avslutning av ph.d.-utdanninga skal det fastsettast skriftleg korleis spørsmål knytt til eventuelle tilsettingstilhøve, finansiering, rettar til resultat mv. skal ordnast. Ved friviljug avslutning som skuldast at kandidaten ønskjer å skifte prosjekt eller overgang til anna program, skal kandidaten søkje nytt opptak på grunnlag av det nye prosjektet.

**Tvungen avslutning ved forseinking eller manglande framdrift**

Når eitt eller fleire av dei følgjande vilkåra er oppfylt, kan institusjonen vedta tvungen avslutning av ph.d.-utdanninga:

* Vesentlig forseinking i gjennomføringa av opplæringsdelen
* Gjentekne eller vesentlege brot frå kandidaten si side på informasjons-, oppfølgings- eller rapporteringsplikt, medrekna manglande innsending av framdriftsrapport
* Forseinking i framdrifta av forskingsprosjektet som er av ein slik karakter at det skaper grunngjeven tvil om kandidaten vil kunne fullføre prosjektet innanfor avtalt tid
* Tvungen avslutning etter reglane her kan berre vedtakast dersom framdriftssvikten eller forseinkinga skuldast tilhøve som ph.d.-kandidaten sjølv rår over

Vedtak etter paragrafen her vert fatta av det organet som styret utnemner. Klager skal handsamast av AHOs klagenemnd.

**Tvungen avslutning ved fusk på eksamen eller prøver undervegs i ph.d.-utdanninga**

Ved fusk på eksamenar eller prøver undervegs i ph.d.-utdanninga, kan institusjonen vedta annullering, jf. § 4-7 i universitets- og høgskolelova. Dersom tilhøvet eller tilhøva er så alvorlege at det må reknast som uærlegdom, jf. same lovs § 4-13 (1), jf. forskingsetikklova § 5, andre ledd, kan AHO vedta tvungen avslutning. Vedtak etter paragrafen her skal fattast av styret sjølv eller av AHOs klagenemnd. Klager skal handsamast av Felles klagenemnd for studentsaker, jf. §5-1 i universitets- og høgskolelova og forskrift i samsvar med denne.

**Tvungen avslutning ved uærlegdom**

Dersom ein ph.d.-kandidat gjer seg skuldig i vitskapleg uærlegdom, jf. §4-13 (1) i universitets- og høgskolelova, jf. forskingsetikklovas § 5, 2. ledd, kan AHO vedta tvungen avslutning. Vedtak om tvungen avslutning på grunn av uærlegdom skal fattast av det organet som styret utnemner. Klage over slikt vedtak skal handsamast av departementet eller særskilt klagenemnd oppnemnt av departementet.

**Oppseiing og avskil**

Ein ph.d.-kandidat kan seisast opp frå stillinga si når det er sakleg grunn i verksemda eller ph.d.-kandidatens tilhøve, jf. lov om statens tenestemenn §§ 9 og 10, eller få avskil i samsvar med § 15.

**§ 13 AVSLUTTANDE MERKNADER**

Denne avtalen er inngått innanfor rammene av dei til kvar tid gjeldande reglar for ph.d.-utdanninga.

Partane har fått éin original kvar av avtalen. Endringar i avtalen skal dokumenterast og oppbevarast i samsvar med § 4.

\_\_\_\_\_\_\_\_\_\_\_\_\_\_\_\_\_\_\_\_, den \_\_\_\_\_/\_\_\_\_\_ 20\_\_\_\_\_\_\_\_\_\_

Kandidaten\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Instituttleiar\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ansvarleg ved AHO\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**AVTALE VED OPPTAK TIL PH.D.-UTDANNING VED ARKITEKTUR- OG DESIGNHØGSKOLEN I OSLO (AHO)**

Avtalen består av del A, B og C.

**DEL B: AVTALE OM FAGLEG RETTLEIING**

**Avtalen skal signerast av kandidaten, hovudrettleiar og instituttleiar.**

**§ 1 FØREMÅL**

Denne avtalen gjeld rettleiing av ph.d.-prosjekt med arbeidstittelen:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

og fagleg oppfølging i ph.d.-utdanninga (jf. del A, § 4). Avtalen fastset partane sine rettar og plikter vedrørande rettleiing i avtaleperioden.

**§ 2 PARTANE I AVTALEN**

Partane i avtalen er kandidat, rettleiar og institutt.

Oppnemnt hovudrettleiar i avtaleperioden er:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (namn)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (institutt)

**§ 3 GRUNNLAG FOR UTDANNINGA**

Til grunn for rettleiinga ligg prosjektbeskriving og plan for opplæringsdelen, jf. del A, § 4.

**§ 4 RAPPORTERINGS- OG INFORMASJONSPLIKT**

Kandidaten og hovudrettleiaren pliktar å halde kvarandre løpande informert om alle tilhøve som har innverknad på rettleiinga. Partane pliktar aktivt å følgje opp tilhøve som kan medføre at rettleiinga ikkje blir gjennomført slik det er avtalt i § 5 nedanfor. Kandidaten og hovudrettleiaren pliktar å levere framdriftsrapportar i samsvar med det som er bestemt i del A, § 11 i avtalen.

**§ 5 PLIKTER VED GJENNOMFØRING AV RETTLEIINGA**

**Rettleiaren** skal

* gje råd om formulering og avgrensing av tema og problemstilling
* drøfte og vurdere hypotesar og metodar
* gje hjelp til orientering i faglitteratur og datagrunnlag (bibliotek, arkiv, etc.)
* drøfte opplegg og gjennomføring av framstillinga (disposisjon, språkleg form, dokumentasjon m. v.)
* halde seg orientert om framdrifta i arbeidet til kandidaten og vurdere denne i høve til den planlagde framdrifta
* hjelpe til med å føre kandidaten inn i relevante vitskaplege miljø
* drøfte resultat og tolkinga av desse
* gje rettleiing i fagleg formidling
* gje rettleiing i forskingsetiske spørsmål knytt til avhandlinga

**Kandidaten** skal

* legge fram utkast til delar av avhandlinga etter avtale med rettleiaren, og i samsvar med prosjektbeskrivinga. Delar av avhandlinga kan leggjast fram i samanheng med seminar.
* gjennomføre opplæringsdelen i samsvar med framdriftsplanen
* etterleve forskingsetiske prinsipp som gjeld for fagområdet

**§ 6 OPPHAVS-, PATENT- OG ANDRE IMMATERIELLE RETTAR (Intellectual Property Rights; IPR)**

Dersom kandidaten er eineforfattar av ph.d.-avhandlinga, har vedkomande åleine opphavsretten til verket. Dersom ph.d.-avhandlinga er samansett av ei artikkelsamling og et samandrag, vil kandidaten åleine ha opphavsretten til dei delane som er resultatet av hans/hennar sjølvstendige, skapande innsats. Artiklar som er skrivne av fleire utan at det er mogleg å skilje ut enkeltpersonar sine eigne tilskot ut som eige verk, vil vere fellesverk. For slike artiklar har forfattarane i fellesskap opphavsrett.

Viss kandidaten i samband med ph.d.-prosjektet gjer ei patenterbar oppfinning, skal skriftleg melding om oppfinninga leverast til AHO utan unødig opphald i samsvar med lov om retten til oppfinningar som er gjort av arbeidstakarar av 17.04.70 § 5. Etter same lovs § 4, jf. § 6, 1. og 2. ledd, har AHO rett til å krevje retten til oppfinninga overført til seg. Er oppfinninga komen i stand i samarbeid med rettleiar, skal kandidat og rettleiar saman fastsette sine respektive andelar i den patenterbare oppfinninga. Kandidaten har likevel rett til å publisere oppfinninga på dei vilkåra som går fram av § 6, 3. ledd i arbeidstakaroppfinningslova.

Publiseringsretten etter førre avsnitt gjeld tilsvarande for rettleiaren, dersom oppfinninga er gjort i fellesskap, og kandidatens eller tredjeparts rett ikkje er til hinder for det. Om kreditering av institusjonar/verksemder ved offentleggjering eller publisering, sjå del A, § 9.

**§ 7 SKIFTE AV RETTLEIAR**

Kandidaten og rettleiaren kan, dersom det er semje om det søkje om at Forskingsutvalet ved AHO oppnemner ny rettleiar for kandidaten. Rettleiaren kan ikkje slutte før ny rettleiar er oppnemnt.

Viss kandidaten eller rettleiaren finn at den andre parten ikkje etterlever pliktene sine etter §§ 4 og 5, pliktar den parten som hevdar at det ligg føre pliktbrot, å ta dette opp med den andre parten. Kandidaten og rettleiaren skal i fellesskap søkje å finne ei løysing på den situasjonen som er oppstått. AHO skal om nødvendig hjelpe til.

Viss kandidaten eller rettleiaren finn at den andre parten ikkje oppfyller pliktene etter §§ 4 og 5, og partane etter drøfting ikkje er blitt samde om korleis situasjonen skal løysast, kan kandidaten eller rettleiaren be om å bli løyst frå rettleiingsavtalen. Ein søknad om å bli løyst frå rettleiingsavtalen skal stilast til Forskingsutvalet ved AHO, men sendast via Forskingsadministrasjonen ved AHO. Den parten som reiser saka skal sende kopi til den andre parten. Avgjerda om å løyse kandidaten og rettleiaren frå rettleiaravtalen vert teken av Forskingsutvalet ved AHO. I samband med slikt vedtak skal Forskingsutvalet ved AHO sjå til at ph.d.-kandidaten inngår rettleiaravtale med ny rettleiar. Eventuelle eksterne partar skal informerast om tilhøve som nemnt i paragrafen her.

**§ 8 TVISTAR**

Tvistar om dei faglege rettane og pliktene til rettleiaren og kandidaten i samsvar med denne avtalen kan bringast inn av partane til handsaming og avgjerd ved *Forskingsutvalet ved AHO*. Dersom Forskingsutvalet ved AHO fattar enkeltvedtak i saka, kan det klagast på vedtaket til næraste overordna organ.

**§ 9 AVSLUTTANDE MERKNADER**

Denne avtalen (del B) er inngått innanfor rammene av gjeldande reglar og retningslinjer for ph.d.- utdanning, medrekna AHOs ph.d.-forskrift. Avtalens originaldokumenter skal arkiverast ved AHO, jf. også bestemmingane om arkivering i del A, § 4.

\_\_\_\_\_\_\_\_\_\_\_\_\_\_\_\_\_\_\_\_\_\_, den \_\_\_\_\_/\_\_\_\_\_ 20\_\_\_\_\_

Kandidaten:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hovudrettleiar: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Instituttleiar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**AVTALE VED OPPTAK TIL PH.D.-UTDANNING VED ARKITEKTUR- OG DESIGNHØGSKOLEN I OSLO (AHO)**

Avtalen består av del A, B og C.

**DEL C: AVTALE MELLOM EKSTERN INSTITUSJON OG AHO OM GJENNOMFØRING AV PH.D. UTDANNING**

For nærings-ph.d. og offentlig sektor-ph.d. skal det i tillegg inngåast særskilt samarbeidsavtale, jf. retningslinjer frå Noregs forskingsråd.

**§ 1 AVTALENS PARTAR**

Det er inngått éin avtale for kvar ekstern part, sjå nedanfor. I kvar av desse avtalane er AHO part.

Denne avtale er inngått mellom:

Arkitekt- og designhøgskolen i Oslo

(AHO)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(heretter kalla kandidaten) og

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(heretter kalla ekstern part)

Ekstern part er kjent med avtalens del A og del B.

**§ 2 AVTALENS FØREMÅL OG PERIODE**

Denne avtalen har som mål å sikre at kandidaten har tilfredsstillande arbeidsvilkår for gjennomføring av ph.d.-utdanninga. Avtalen fastset partane sine rettar og plikter i avtaleperioden.

Kandidatens prosjekt har arbeidstittelen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Grunnlaget for utdanninga og avhandlinga går fram av § 4 i del A: Generell avtale ved opptak. Denne avtalen har same avtaleperiode som avtalen mellom kandidaten og AHO (jf. Del A § 3). Avtalen sluttar å gjelde viss ph.d.-utdanninga friviljug eller tvunge vert avslutta før avtalt tid. Kvar av partane skal i slike tilfelle søkje ei ordna avvikling av pliktene sine i høve til dei andre partane.

**§ 3 SAMARBEIDET MELLOM PARTANE**

Partane forpliktar seg til å samarbeide nært om å bidra til gjennomføringa av ph.d.-utdanning som nemnt i § 2. Partane pliktar å halde kvarandre informert om alle tilhøve som har noko å seie for gjennomføringa. Partane skal så tidleg som mogleg informere kvarandre om tilhøve som kan påverke gjennomføringa av avtalen. Partane pliktar å samarbeide aktivt for å finne løysingar på problem som måtte oppstå.

**§ 4 PARTENE SINE RETTAR OG PLIKTER NÅR KANDIDATEN ER TILSETT VED AHO**

Kandidaten vert **tilsett** ved: Arkitektur og designhøgskolen i Oslo, ved institutt for \_\_\_\_\_\_\_\_\_\_\_\_\_\_\_\_\_

med lønnstrinn \_\_\_\_\_\_\_\_\_\_\_\_\_ som brutto for tida utgjer kr.\_\_\_\_\_\_\_\_\_\_\_\_\_\_ pr. år/månad i

den perioden avtalen varer, dvs. for perioden f.o.m. \_\_\_\_\_\_\_\_\_\_ t.o.m. \_\_\_\_\_\_\_\_\_\_\_

Ekstern part betaler summen inn kvar månad/kvartalsvis/halvårleg på konto nr.

\_\_\_\_\_\_\_\_\_\_\_\_\_\_\_\_\_\_\_\_\_

Kandidaten skal i avtaleperioden ha **arbeidsplass** ved:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(AHO / ekstern part)

I tillegg til lønn som nemnt ovanfor, kjem driftskostnader til følgjande føremål*:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dei samla kostnader er utrekna til kr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, som

vert finansiert/stilt til disposisjon av

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(AHO / ekstern part)

AHO og ekstern part inngår ved behov avtale om finansiering av ekstra midlar til utstyr og drift. Slik tilleggsavtale skal arkiverast saman med avtalen her. For tilsettinga gjeld dei vilkåra som går fram av tenestemannslova med forskrifter, særleg forskrift om tilsetjingsvilkår for stillingar som postdoktor, stipendiat, vitskapleg assistent og spesialistkandidat, fastsett av Kunnskapsdepartementet 31.01.06, og dessutan dei utfyllande bestemmingane som gjeld til kvar tid. Ved tilsetjing skal det inngåast ein eigen avtale som regulerer tilsetjingstilhøvet. Vidare skal AHO ta kandidaten opp til ph.d.-utdanning og oppnemne rettleiarar for kandidaten i samsvar med sin eiga ph.d.-forskrift og del A og B i avtalen.

**§ 5 PARTENE SINE RETTAR OG PLIKTER NÅR KANDIDATEN ER TILSETT HJÅ EKSTERN PART**

**Kandidaten vert tilsett** ved:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

med lønnstrinn/lønnsplassering \_\_\_\_\_\_\_\_\_\_ som brutto for tida utgjer kr.\_\_\_\_\_\_\_\_\_\_\_\_\_\_\_

pr. år/månad i den perioden avtalen varer, dvs. for perioden f.o.m. \_\_\_\_\_\_\_\_\_\_t.o.m.

\_\_\_\_\_\_\_\_\_\_

Kandidaten skal i avtaleperioden ha **arbeidsplass** ved:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(AHO / ekstern part)

I tillegg til lønn som nemnt ovanfor, kjem driftskostnader til følgjande føremål*:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dei samla kostnadene er utrekna til kr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

som vert finansiert/stilt til disposisjon av

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (AHO/ ekstern part)

AHO og ekstern part inngår ved behov avtale om finansiering av ekstra midlar til utstyr og drift. Slik tilleggsavtale skal arkiverast saman med avtalen her.

**§ 6 INFRASTRUKTUR**

Kandidaten skal ha til disposisjon naudsynt infrastruktur for gjennomføring av ph.d.-utdanninga, jf. § 9 i Del A i avtalen. AHO skal i samråd med ekstern part avgjøre kva som er naudsynt infrastruktur og korleis denne skal finansierast. Den institusjonen/eininga der kandidaten har arbeidsplassen sin, er ansvarlig for å oppfylle forpliktingane på dette området.

**§ 7 OPPHAVS-, PATENT- OG ANDRE IMMATERIELLE RETTIGHETER (Intellectual Property Rights; IPR)**

Dersom kandidaten er eineforfattar av ph.d.-avhandlinga, har vedkomande åleine opphavsretten til verket.

Dersom ph.d.-avhandlinga er samansett av ei artikkelsamling og eit samandrag, vil kandidaten åleine ha opphavsretten til dei delane som er resultatet av kandidaten sin sjølvstendige skapande innsats. Artiklar som er skrivne av fleire utan at det er mogleg å skilje den enkelte sitt tilskot ut som eige verk, vil vere fellesverk. For slike artiklar har forfattarane i fellesskap opphavsrett.

Dei delane av ph.d.-avhandlinga som kandidaten åleine har opphavsretten til, og dessutan andre faglitterære verk som er resultat av arbeidet med avhandlinga og som kandidaten åleine har opphavsretten til, kan vederlagsfritt nyttast ved framstilling av kopiar til bruk i verksemda til den eksterne parten. Det same skal gjelde framføring av verka for den eksterne parten sine tilsette (og eventuelt studentar, viss den eksterne parten er ein undervisningsinstitusjon) i samband med den vanlege verksemda til den eksterne parten. Ved slik bruk av kandidaten si publiserte avhandling skal det namnet til kandidaten oppgjevast, slik lovgjeving og god skikk tilseier.

Viss kandidaten under utarbeidinga av avhandlinga gjer ei patenterbar oppfinning, skal skriftlig melding om oppfinninga leverast, utan ugrunna opphald, til den av partane kandidaten har inngått tilsetjingsavtale med, i samsvar med lov om retten til oppfinningar som er gjort av arbeidstakarar, av 17.04.70, § 5. Den andre institusjonsparten skal ha kopi til orientering. AHO har rett til vederlagsfri utnytting til forskings- og undervisningsføremål, jf. Del A § 10. Elles kan partane, på førehand eller på annan måte, avtale å overdra rettane til kommersiell utnytting av oppfinninga til ekstern part. Slik avtale skal arkiverast saman med avtalen her.

Det kan ikkje leggjast restriksjonar på offentleggjering og publisering av ei ph.d.-avhandling, med unntak for ei førehandsavtalt utsetjing av datoen for offentleggjering/publisering slik at ekstern part kan ta stilling til patentering/kommersialisering. Ekstern part kan ikkje setje som vilkår at heile eller deler av ph.d.-avhandlinga ikkje skal kunne offentleggjerast eller publiserast.

Ved offentleggjering eller publisering av avhandlinga skal AHO krediterast dersom AHO har gjeve eit naudsynt og vesentleg tilskot til eller grunnlag for kandidatens medverknad til det offentleggjorde eller publiserte arbeidet. Det same gjeld for ekstern part, dersom også denne har gitt eit naudsynt og vesentleg tilskot. Normalt vil ein rekne med at både arbeidsgjevaren til kandidaten og den gradsgjevande institusjonen har ytt slikt nødvendig og vesentlig tilskot. Også andre institusjonar/ verksemder kan tenkjast å ha ytt slike tilskot, sjå UHRs rettlaiande retningslinjer for kreditering av vitskaplege publikasjonar til institusjonar. Avvik frå plikta til kreditering som nemnt i paragrafen her, kan gjerast i samsvar med UHRs retningslinjer.

**§ 8 AVSLUTTANDE MERKNADER**

Partane kan ved skriftleg tilleggsavtale gjere endringar eller tillegg i denne avtalen. Tvist om tolkinga av denne avtalen skal ein søkje å løyse gjennom forhandlingar.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, den \_\_\_\_\_/\_\_\_\_\_ 20\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

For AHO

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Kandidaten

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

For ekstern part